《无题四首 其三》
宋代·张逊

罘罳凉月午阴移，漠漠重帘怨阿螭。竹泫啼红犹染泪，藕分纤碧尚牵丝。

题封欲寄金条脱，收子休弹玉局棋。惆怅章台南畔柳，何人折尽最长枝。

作者简介：（940—995）博州高唐人。少隶太宗晋邸。太平兴国初，补左班殿直。从征太原，迁文思副使、香药库使。端拱二年，为枢密副使，知院事。与寇准不协，每奏事相矛盾，至互发隐私。太宗下诏切责，降右领军卫将军，准亦罢职。李顺起事时，命为右骁卫大将军、知江陵府。会峡路漕卒数千聚江陵，欲谋变，逊止捕为首者处斩，余党亲加抚慰。未几卒。